‘পুরানো সেই দিনের কথা ভুলবি কি রে হায়/ও সেই চোখে দেখা,প্রাণের কথা,সে কি ভোলা যায়।/আয় আর একটিবার আয় রে সখা, প্রাণের মাঝে আয়।/মোরা সুখে দুখের কথা কব, প্রাণ জুড়াবে তায়। শৈলাট উচ্চ বিদ্যালয়’র অঙ্গনজুড়ে শনিবার যেন হৃদয়ে হৃদয়ে নীরবে বেজেছে কবি গুরুর গানের এই কথাগুলো। প্রতিষ্ঠার ৬৪ বছরে আয়োজিত পুনর্মিলনী মিলনমেলায় প্রাক্তন শিার্থীরা যেন হারিয়ে গিয়েছিলেন সেই পুরনো দিনের স্মৃতিতে। খুঁজে ফিরেছেন শিাজীবনের দিনগুলোর স্মৃতিকথা। গাজীপুরের শ্রীপুরে ‘শৈলাট উচ্চ বিদ্যালয়’এর গর্বময় পথচলায় একে একে পেরিয়ে এসেছে ৬৪টি বছর। গৌরবোজ্জ্বল ৬৪ বছরে গতকাল বিদ্যালয় প্রাঙ্গণে আয়োজন করা হয় পুনর্মিলনী উৎসবের। এই উৎসব ঘিরে বিদ্যালয়ে বসেছিল নবীন-প্রবীণের মিলনমেলা। উৎসবে শামিল হওয়া প্রাক্তন শিার্থীদের অনেকেই এখন দেশ-বিদেশে নিজ নিজ েেত্র প্রতিষ্ঠিত। আর তাঁরাই যেন ফিরে যান সেই উচ্ছল তারুণ্যভরা দিনগুলোতে। পুরনো সব বন্ধু আর সহপাঠীকে পরস্পর জড়িয়ে ধরে হয়েছেন আত্মহারা। হাতে হাত আর বুকে বুক মিলিয়ে করেছেন কুশলবিনিময়। অনেকে আবার প্রিয় সহপাঠীকে পেয়ে সেলফি তুলতে ব্যস্ত হয়ে পড়েন। মোবাইল ক্যামেরায় নিজেদের বন্দি করেন নতুন করে। কেউ কেউ খুঁজেছেন বিদ্যালয় মাঠসংলগ্ন সেই বিশাল খেলার মাঠের পাশে থাকা বড় বড় গাছগুলো। কেননা ওই গাছের ছায়াতলে সহপাঠীদের নিয়ে আড্ডা দেওয়ার সব স্মৃতিকথা ভিড় করে আছে যে মনের গভীরে। অনুষ্ঠানে শামিল হতে দেশ-বিদেশ থেকে ছুটে আসেন এই বিদ্যালয়ের প্রাক্তন শিার্থীরা। প্রিয় শিাপ্রতিষ্ঠানের পুনর্মিলনী অনুষ্ঠানে যোগ দিতে পেরে তাঁরা সবাই ছিলেন উচ্ছ্বসিত। উৎসবে যোগ দিতে টাঙ্গাইল থেকে এসেছিলেন বীর প্রতীক হামিদুল হক। প্রতিষ্ঠানটির ১৯৬২ ব্যাচের এই ছাত্র প্রতিক্রিয়া ব্যক্ত করতে গিয়ে বলেন,‘৫৫ বছর পর আমার প্রাণের বিদ্যাপিঠে আসলাম। পুরোনো বন্ধুদের সাথে দেখা হলো। এই অনুষ্ঠান আমাকে নতুন করে ফিরিয়ে নিয়ে গেল স্কুল জীবনে।’ ১৯৭৬ সালের ব্যাচ সাহিদুজ্জামান বলেন, এ আনন্দের নাম দিতে পারবো না। শুধু বলতে পারি জীবনের জন্য এমন মিলনমেলা খুবই প্রয়োজন।